19/12/2022 | Administración LocalMunicipal
Ferrol
Recursos Humanos
Bases estabilización de emprego temporal OEP 2021

ANUNCIO BASES PROCESO ESTABILIZACIÓN EMPREGO Por Resolución da Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi, de data 14/12/2022 acórdase aprobar as bases que de seguido se transcriben: “BASES REGULADORAS DOS PROCESOS DE ESTABILIZACIÓN POLO SISTEMA EXCEPCIONAL DE CONCURSO E POLO SISTEMA DE CONCURSO OPOSICIÓN DERIVADOS DA OEP EXTRAORDINARIA DE ESTABILIZACION DO 2021 1.- Primeira.- Antecedentes. Xunto cos procesos de estabilización contemplados no artigo un.6 da lei 3/2017 de xuño, de orzamentos xerais do Estado para o ano 2017 e o contemplado no artigo 19. un.9 da lei 6/2018 do 3 de xullo, de orzamentos xerais do Estado para o ano 2018, a lei 20/2021 do 28 de decembro de medidas urxentes para a reducción da temporalidade no emprego público (BOE nº 132 do 29 de decembro de 2021), autoriza no seu artigo 2.1 “ unha taxa adicional para a estabilización do emprego temporal que incluirá as prazas de natureza estructural que, estén ou non dentro das relación de postos de traballo, plantillas ou outra forma de organización de recursos humanos que estean contempladas nas distintas Administracións Públicas, e estando dotadas orzamentariamente, estean ocupadas de forma temporal e ininterrompidamente polo menos nos tres anos anteriores ó 31 de decembro de 2020”. Na súa disposición adicional sexta a lei 20/2021 prevé que “ as Administracións Públicas convocarán, con carácter excepcional polo sistema de concurso, conforme ó disposto no artigo 61, apartados 6 e 7, do Real Decreto Lexislativo 5/2015 polo que se aproba o texto refundido do estatuto básico do empregado público (en diante EBEP), aquelas prazas que, reunindo os requisitos establecidos no artigo 2.1 da lei, estivesen ocupadas con carácter temporal de forma ininterrompida con anterioridade a 1 de xaneiro de 2016. Estes procesos, que se realizarán por unha soa vez, poderán ser obxeto de negociación en cada un dos ámbitos territoriais da Administración do Estado, Comunidades Autónomas e Entidades Locais”. Conforme ó disposto na disposición adicional oitava da lei 20/2021, “ os procesos de estabilización contados na disposición adicional sexta incluirán nas súas convocatorias as prazas vacantes de natureza estructural ocupadas de forma temporal por persoal cunha relación desta natureza, anterior a 1 de xaneiro de 2016.” Segunda.- Obxeto. As presentes bases teñen por obxeto regular os procesos selectivos extraordinarios de estabilización de emprego temporal das prazas de Administración Xeral e de Administración Especial do Concello de Ferrol que se convoquen ó amparo da lei 20/2021, do 28 de decembro de medidas urxentes para a reducción da temporalidade no emprego público que figuran como Anexo I. Terceira.- Identificación das prazas. As prazas convocadas zonas que figuran na relación comprendida no Anuncio da oferta de emprego 2021 de estabilización de emprego temporal do Concello de Ferrol recollida no Boletín Oficial da Provincia da Coruña (en diante BOP) de 26 de maio de 2022. Cuarto.- Publicidade das convocatorias e seguemento dos procesos selectivos. Os anuncios das correspondentes convocatorias publicaranse no Boletín Oficial do Estado (en diante BOE), no Diario Oficial de Galicia, no BOP, no taboleiro de anuncios do Concello e na páxina web do Concello. Os demáis actos e acordos que se dicten en desenvolvemento de cada proceso selectivo publicaranse no BOP e na páxina web do Concello. Quinta.- Requisitos dos aspirantes. As persoas aspirantes ós procesos de estabilización de emprego temporal que se convoquen deberán reunir, no día de finalización do prazo de presentación de solicitudes e manter ata o momento da toma de posesión como persoal funcionario de carreira ou persoal laboral fixo os seguintes requisitos: - Ter nacionalidade española. Os nacionais doutros estados poderán acceder ó emprego público nos termos establecidos no artigo 57 do EBEP. - Posuir a capacidade funcional para o desempeño das tarefas propias da praza á que se opta. Será admitido como aspirante o persoal que se atope en situación de suspensión de contrato por mor dunha incapacidade recoñecido polo INSS que non sexa invalidante en grao absoluto e polo tanto se atope na data de inicio de presentación de solicitudes en situación de revisión por parte do INSS. - Ter cumpridos dezaseis anos e non exceder, no seu caso, da idade máxima de xubilación forzosa. - Non ter sido separado mediante expediente disciplinario do servizo en calquera das Administracións Públicas, nin ter sido inhabilitado para o acceso ó emprego público por resolución xudicial. - Titulación, posuir a titulación esixida para o acceso á praza concreta á que se opta na solicitude ou estar en condición de obtela antes de que finalice o prazo de presentación de solicitudes de participación no proceso selectivo. No caso de titulacións universitarias obtidas no estranxeiro, deberase estar en posesión da correspondente validación ou da credencial que acredite, no seu caso, a homologación. - Os/as aspirantes deberán estar en posesión do título Celga II, III ou IV ou no seu caso do título de iniciación ou perfeccionamento no idioma galego segundo a praza á que opten. Os/as aspirantes que carezan da titulación requerida deberán realizar unha proba de carácter eliminatorio que consistirá na traducción dun texto de castelan para o galego disposto polo tribunal nun momento inmediatamente anterior á realización da proba e no mesmo día. No caso das prazas correspondentes as agrupacións profesionais poderase optar porque a proba teña carácter oral. A proba será calificada de apto/non apto. Deberá contarse ca colaboración do departamento de Normalización Lingüística do Concello para a elaboración desta proba. En aplicación do artigo 50.3 da ley 2/2015 de emprego público de Galicia non poderán participar nos procesos selectivos as persoas que xa pertenzan como funcionarios de carreira ou persoal laboral fixo os corpos, escalas ou categorías profesionais que son obxeto da convocatoria. Sexta.- Solicitudes As persoas interesadas en participar no proceso selectivo deberán achegar a súa solicitude debidamente cumplimentada segundo o modelo que se anexa. As instancias de participación dirixiranse á Alcaldía, presentarase na sede electrónica do Concello ou ben mediante o procedemento que regula o artigo 16 da lei 39/2015 do 1 de outubro do procedemento administrativo común das Administracións Públicas, durante o prazo de 20 días naturais a contar desde o seguinte ó da publicación do anuncio da convocatoria no BOE. Sétima.- Adaptación de tempo e/ou tempos e medios nos procesos selectivos. De conformidade coa orde PRE/1822/2006 do 9 de xuño, pola que se establecen os criterios xerais para a adaptación dos tempos adicionais nos procesos selectivos para o acceso ó emprego público das persoas con discapacidade, os/as aspirantes que acrediten discapacidade poderán pedir na súa solicitude as adaptación e os axustes razoables de tempos e medios das probas do proceso selectivo, co fin de asegurar a súa participación en condición de igualdade. En caso de solicitar a adaptación deberán presentar o certificado do grao de discapacidade recoñecida, para os efectos de que o órgano de selección poida valorar a procedencia ou non da concesión da adaptación solicitada. Oitava.- Dereitos de exame. Os/as aspirantes deberán ingresar a cantitade que establece a Ordenanza fiscal nº 28 reguladora da taxa pola solicitude de participación en probas de selección de persoal. A carga de pagamento pode obterse no departamento de xestión tributaria do Concello de Ferrol ou telemáticamente na páxina web do Concello na ruta: Sede electrónica/oficina virtual/acceso á oficina virtual tributaria/ trámites sen certificado/ autoliquidacións /taxas /concepto a liquidar/ selección de persoal/ subconcepto: grupo de clasificación. Quedan exonerados do seu aboamento aqueles/as aspirantes que acrediten, mediante certificado da oficina de emprego estar en situación de desemprego. As taxas só serán devoltas no caso de que o/a aspirante non sexa admitido/a ó proceso selectivo por causas non imputables a él/ela. A falta de pagamento da taxa de participación, dentro do prazo de presentación de instancias determinará a exclusión do/a aspirante e non poderá ser obxeto de enmenda. En ningún caso a presentación e pago da taxa suporá a substitución do trámite de presentación da instancia. Novena.- Admisión de aspirantes. Transcorrido o prazo de presentación de solicitudes, ditarase resolución pola Alcaldía declarando aprobada a relación provisional de persoas aspirantes admitidas e excluidas para cada unha das prazas convocadas, con indicación da causa de exclusión provisional. Esta resolución publicarase no BOP, no taboleiro de anuncios e na web do Concello. Ós efectos de subsanación estarase ó disposto no artido 68 da lei 39/2015. Quen, dentro do prazo sinalado, non enmendé a exclusión ou omisión xustificando o seu dereito á admisión, será definitivamente excluido do proceso selectivo. Finalizado o praza de enmenda, o Alcalde ditará resolución aprobando a relación definitiva de persoas admitidas e excluidas, con indicación no seu caso da causa de exclusión, e nomeando os tribunais cualificadores de cada proceso selectivo. A resolución definitiva publicarase no BOP, no taboleiro de anuncios e na web do Concello. Non procederá a devolución dos dereitos de exame nos supostos de exclusión por non enmendar dentro do prazo concedido ó efecto, nin en caso de inasistencia ó exercicio. Décima.- Tribunal cualificador Os tribunais cualificadores dos diferentes procesos selectivos estarán constituidos por un número impar de membros, coa seguinte composición: 1. Presidente/a: Un funcionario/a do Concello de Ferrol ou doutras Administracións Públicas.2. Vogais: catro funcionarios/as, a lo menos dous doutras Administracións Públicas.3. Secretario: o secretario xeral do concello ou a persoa que designe a Alcaldía. En atención a súa especialidade, para o proceso selectivo correspondente ás prazas afectadas polo artigo 2.1 da lei 20/2021 designarase un tribunal composto por profesores/as de música e artes escénicas dos conservatorios profesionais e por profesores de música das especialidades convocadas que presten servizos en escolas municipais de música. Os membros dos tribunais deberán pertencer a un corpo, escala ou categoría profesional para o ingreso no cal se requira unha titulación de nivel igual ou superior ó esixido para participar no proceso selectivo correspondiente. A lo menos o Presidente/a e un dos membros debe pertencer á especialidade convocada. Non poderá formar parte dos órganos de selección o persoal de elección ou designación política, o persoal funcionario interino ou laboral temporal, o persoal eventual nin as persoas que nos cinco anos anteriores á publicación da convocatoria realizasen tarefas de preparación de aspirantes a probas selectivas de acceso a igual categoría ou equivalente á das prazas convocadas. Os tribunais deberán actuar de acordó cos principios de imparcialidade e profesionalidade dos seus membros, velarán na súa composición pola paridade entre mulleres e homes, garantizarán o cumprimento da transparencia e obxetividade do proceso selectivo, a confidencialidade das probas e o estricto cumprimento das bases da convocatoria. Os tribunais están facultados para resolver as dúbidas que xurdan durante a realización do correspondente proceso selectivo e para adoptar os acordos que garantan o seu adecuado desenvolvemento en todo o non disposto nas bases reguladoras da convocatoria ou no caso de dúbidas na súa aplicación. Poderán asistir como observadores (sen voz e sen voto) un membro de cada organización sindical con representación no Concello de Ferrol. Os membros dos tribunais poderán absterse e ser recusados segundo o disposto na lei 40/2015 do 1 de outubro de réxime xurídico do sector público (LRXSP). O funcionamento dos tribunais axustarase ó disposto para os órganos colexiados na LRXSP. Os tribunais poderán acordar a incorporación ós seus traballos de persoal colaborador ou asesores/as especialistas cando as circunstancias así o aconsellen. Os asesores/as prestarán colaboración técnica na súa especialidade técnica, con voz pero sen voto. Os membros dos tribunais, o persoal colaborador e os asesores/as Terán a categoría que corresponda ó corpo, escala ou categoría da praza que se convoque, segundo o disposto no argtigo 30 do Real Decreto 462/2002 do 24 de maio, de indemnización por razón do servizo. Undécima.- Procesos selectivos. Os procesos de estabiización que se convoquen ó amparo da lei 20/2021 garantirán o cumprimento dos principios de igualdade, mérito, capacidade e publicidade no acceso ó emprego público. Terán carácter aberto e garantirán a libre concorrencia. Entre as condición que de acordo coa xurisprudencia constitucional han de darse para que non caiba apreciar ningunha infracción do principio de igualdade no acceso a cargos e empregos públicos consagrada no artigo 23.2 da Constitución están, en primeiro lugar, que se trate dunha situación excepcional, segundo, que só se acuda a este tipo de procedementos por unha sola vez, pois doutro xeito perderíase a súa condición de remedio excepcional e terceiro, que dita posibilidade veña establecida nunha norma con rando de legal (STC 12/1999 do 11 de febrero). Por outra banda, a sentenza do Tribunal Supremo do 24 de xuño de 2019 da validez nun plan de estabilización a unha puntuación superior dos servizos prestados na propia administración convocante. Segundo a sentenza, non parece arbitrario puntuar de forma distinta a experiencia, segundo se adquiriu na mesma administración á que pertenece a praza ou noutro posto, xa que aínda que hai puntos en común, non se trata do mesmo contexto organizativo nin funcional, e non coinciden as competencias e función nin a normativa que se ha de aplicar, polo tanto, mediando esas diferezas non é irrazoable que tamén difira a puntuación.1.- Prazas afectadas polo artigo 2.1 da lei 20/2021 Son sete prazas correspondente ó grupo E/Agrupacións Profesionais, xornada parcial ó 20%, dacordo coa relación publicada no BOP da Coruña de 26/05/2022 polo que se aproba o Anuncio de oferta de emprego do 2021 de estabilización de emprego temporal. Para o acceso a estas prazas esixirase estar en posesión do título de Grao Profesional de música correspondente á especialidade da praza á que se opte segundo o Decreto 203/2007 do 27 de setembro, polo que se establece o currículo das ensinanzas profesionais de réxime especial de música. Para estas prazas o sistema selectivo é o de concurso-oposición. O proceso estrutúrase sobre a base dun máximo de cen puntos, no que a fase de concurso acadará corenta puntos e a fase de oposición sesenta puntos.1.- Fase de concurso: Terase en conta a experiencia profesional e a formación.1.1.- A experiencia profesional valorarase do seguinte xeito: a) Servizos prestados no Concello de Ferrol e/ou nos seus organismos autónomos en prazas en réxime laboral ou funcionarial temporal pertencentes á mesma escala ou categoría profesional e co mesmo cometido funcional que a que é obxeto da convocatoria: 0,40 puntos por mes completo ata un máximo de 36 puntos. b) Servizos prestados noutras Administracións Públicas en prazas en réxime laboral ou funcionarial temporal pertencentes á mesma escala ou categoría profesional e co mesmo cometido funcional que a que é obxeto da convocatoria: 0,15 puntos por mes completo ata un máximo de 36 puntos. A experiencia profesional no Concello de Ferrol será comprobada de oficio, segundo os datos que figuren nos respectivos expedientes persoais dos/as aspirantes sen que sexa preciso achegar documentación acreditativa da mesma agás que o tribunal motivadamente así o requira. A experiencia profesional noutras Administracións Públicas, entendidas como aquelas incluidas no artigo 2.3 da lei 40/2015 de réxime xurídico do Sector Público, deberase acreditar mediante certificado expedido polo órgano competente no que debe figurar preceptivamente todos e cada un dos seguintes requisitos: a) Posto, plaza ou categoría profesional efectivamente desempeñada, grupo e subgrupo de clasificación profesional. b) Natureza dos servizos prestados en réxime funcionarial, como persoal laboral ou persoal laboral indefinido non fixo. c) Tempo de prestación de servizos realizados con indicación da data de inicio e fin. d) No caso de servizos como persoal laboral, contrato de traballo e certificado de vida laboral expedido pola Tesourería Xeral da Seguridade Social. e) No caso de servizos como persoal funcionario, resolución de nomeamento e toma de posesión e certificado de vida laboral expedido pola Tesourería Xeral da Seguridade Social. f) Descripción das función efectivamente realizadas na praza ou categoría profesional á que se opta. A experiencia profesional alegada deberá ser acreditada no prazo de presentación de solicitudes e valorarase con referencia á data de peche de presentación de instancias.1.2.- Formación: Valorarase a realización de cursos de formación expedidos ou homologados polas Administracións Públicas, Sindicatos, Universidades, Colexios Profesionales, Conservatorios Públicos de Música, e organismos públicos sempre que estean relacionados coa praza obxeto da convocatoria. Valorarase os cursos que teñan un contido relativo a materias transversais na Administración, tales como: Réxime xurídico, procedementos administrativos, prevención de riscos laboráis, contratación, informática, violencia de xénero, igualdade, linguaxe administrativa galega, transparencia, protección de datos, habilidades sociais, idiomas (agás os celgas requeridos para o ingrso na praza á que se opte), calidade, linguaxe de signos, facendas locais, subvencións, etc. Valorarase as xornadas, seminarios, congresos, e simposios coas horas que veñan recollidoa nos diplomas acreditativos. As accións formativas nas que non conste unha carga lectiva expresa serán valoradas a razón de 5 horas/día. Os méritos por cursos de formación acreditaranse mediante a presentación de copia do correspondente diploma ou título e serán baremados do seguinte xeito: Horas de formación acreditadas con certificado de asistencia ou aproveitamento: 0,40 puntos por hora. A formación alegada deberá ser acreditada no prazo de presentación de solicitudes e valorarase con referencia á data de peche de presentación de instancias.2.- Fase de oposición: 2.1.- A primeira proba, de carácter práctico, constará de dúas partes: Parte a) Análise por escrito harmónica, formal, interpretativa, contextual e estética dunha obra, tempo ou fragmento do repertorio propio da especialidade proposto polo tribunal e adecuado ó nivel das ensinanzas profesionais de música. Para a realización desta parte da proba os/as aspirantes disporán de dúas horas. Parte b) Presentación dun programa para interpretar, de vinte minutos de duración, que inclúa fragmentos de obras ou estudos de polo menos tres épocas ou estilos diferentes. O tribunal valorará o programa presentado para a súa interpretación, así como a dificultade técnica, destreza da execución e calidade interpretatitva e a presentación, diversidade e interese do programa presentado. Os aspirantes deberán aportar o seu propio instrumento. Cada unha das probas será calificada de 0 a 30 puntos. As probas non serán eliminatorias.2.2.- Segunda proba, de carácter eliminatorio, consistirá en acreditar o coñecemento do idioma galego. Os/as aspirantes deberán traducir ó galego un documento propio das función da praza que se convoca dispoñendo dun tempo máximo de corenta e cinco minutos. Esta proba será calificada de apto/a ou non apto/non apta. Deberase contar para a realización desta proba co apoio do departamento de Normalización Lingüística do Concello. Quedarán exentos da realización desta proba aquelas persoas que acrediten estar en posesión do Celga II ou equivalente. As persoas aspirantes serán convocadas para as probas da fase de oposición en chamamento único, salvo casos de forza maior debidamente acreditados e apreciados discrecionalmente polo tribunal. Será excluido do proceso selectivo quen non compareza, salvo casos de forza maior alegados e xustificados con anterioridade á data e hora fixada para a celebración do exercicio, que serán apreciados discrecionalmente polo tribunal. Os/as aspirantes deberán acudir provistos/as do documento nacional de identidade ou documento fidedigno en vigor que acredite a súa identidade. A puntuación final do proceso será o resultado da suma das puntuacións obtidas tanto na fase de oposición coma na de concurso. No caso de producirse un empate na puntuación final do proceso selectivo o criterio de desempate será o seguinte: 1.- Maior experiencia profesional recoñecida en réxime laboral ou funcionarial temporal no Concello de Ferrol e/ou nos seus organismos autónomos en prazas pertencentes á mesma escala ou categoría e co mesmo contido funcional que a praza que é obxeto da convocatoria sen o límite de tempo previsto no apartado 1.1. a). 2.- Maior experiencia profesional recoñecida en réxime laboral ou funcionarial temporal noutras Administracións Públicas en prazas pertencentes á mesma escala ou categoría e co mesmo contido funcional que a praza que é obxeto da convocatoria sen o límite de tempo previsto no apartado 1.1. b). 3.- Maior puntuación no apartado da formación. En ningún caso poderán superar o proceso selectivo un número superior de aspirantes ó de prazas convocadas.2.- Prazas afectadas pola Disposición Adicional 6ª e 8ª da lei 20/2021 Están incluidas neste apartado as prazas que figuran na relación publicada no BOP de A Coruña de 26/05/2022 polo que se aproba o anuncio de oferta de emprego 2021 de estabilización de emprego temporal do Concello de Ferrol e que figuran no Anexo I. A efectos da titulación esixida para cada praza haberá que estar ó seguinte: 1. Prazas pertencentes á Administración Xeral: a.1) Prazas encadradas no grupo A, Subgrupo A 1; requerirase estar en posesión do título de licenciado, enxeñeiro, arquitecto, grao ou equivalente. a.2) Prazas encadradas no grupo A, Subgrupo A 2; requerirase estar en posesión do título de diplomado, enxeñerio técnico, arquitecto técnico, grao ou equivalente. a.3) Prazas encadradas no grupo C, Subgrupo C 1, requerirase estar en posesión do título de Bacharel, Técnico ou equivalente. a.4) Prazas encadradas no grupo C, Subgrupo C 2, requerirase estar en posesión do título de Ensinanza Secundaria Obrigatoria, Formación Profesional Básica, graduado escolar ou equivalente. a.5) Prazas encadradas nas Agrupacións Profesionais, non se esixe ningunha titulación académica para o ingreso conforme o disposto na Disposición Adicional 6ª do EBEP. B) Prazas pertencentes á Administración Especial: b.1) Arquitecto/a: Arquitectura ou grao en Arquitectura ou máster que habilite para o exercicio profesional. b.2) Enxeñeiro/a Industrial: título de enxeñeiro/a técnico industrial ou máster nunha titulación que habilite para o exercicio da profesión de enxeñeiro/a industrial. b.3) Psicólogo/a: licenciatura ou grao en Psicoloxía. b.4) Técnico/a de educación: licenciatura ou grao en Pedagoxía, Filosofía, Ciencias da Educación (Sección Ciencias da Educación). b.5) Técnico/a de Medio Ambiente: licenciatura ou grao en Bioloxía, Química, Ciencias Ambientais ou Enxeñería Química. b.6) Técnico/a de Normalización Lingüística: licenciatura ou grao en Filoloxía Hispánica (Subsección Galego- Portugués) ou Filoloxía Galega. b.7) Técnico/a Superior en Administración Especial Asesora Xurídica de Igualdade: licenciatura ou grao en Dereito ou equivalente. b.8) Técnico/a Axente de Emprego e Desenvolvemento Local: licenciatura ou grao en Dereito, Ciencias Económicas ou equivalente. b.9) Técnico/a de Orientación Laboral: licenciatura ou grao en Psicoloxía, Pedagoxía, Psicopedagoxía ou equivalente. b.10) Graduado/a Social: Graduado Social diplomado ou equivalente. b.11) Arquitecto/a Técnico/a: título universitario en Arquitectura Técnica ou grao. b.12) Enxeñeiro/a Técnico/a industrial: título universitario de Enxeñeiro/a Técnico/a Industrial ou graduado nunha titulación que habilite para o exercicio da profesión e enxeñeiro/a técnico/a industrial. b.13) Enxeñeiro/a Técnico/a Topógrafo: diplomatura en topografía, ou Grado en enxeñería xeomática e topografía ou Enxeñería Técnica de Topografía ou equivalente. b.14) Traballador/a Asistente Social: diplomatura ou grado en Traballo Social ou equivalente. b.15) Técnico/a Informático/a: diplomatura en informática ou grao en enxeñeria informática ou enxeñeria técnica en informática de sistemas ou enxeñeria técnica en informática de xestión ou equivalente. b.16) Técnico/a medio coordinador/a de actividades deportivas: licenciado ou grao en ciencias da actividade física e do deporte. b.17) Técnico/a de sistemas: Técnico/a Superior en Administración de sistemas informáticos ou Técnico Superior en desenvolvemento de aplicacións informáticas ou técnico especialista en informática de xestión ou título equivalente. b.18) Animador/a Sociocultural: Bacharel ou titulación equivalente. b.19) Monitor/a de Aquaciencia: Bacharel ou titulación equivalente. b.20) Técnico de redes: Bacharel, Técnico especialista en informática de xestión ou titulación equivalente. b.21) Axudante/a da casa de Acollida: Graduado en Educación Secundaria Obligatoria ou equivalente. b.22) Chófer mecánico/a: Graduado en Educación Secundaria Obligatoria ou equivalente. b.23) Oficial: Graduado en Educación Secundaria Obligatoria ou equivalente. b.24) Oficial Conserxe: Graduado en Educación Secundaria Obligatoria ou equivalente. b.25) Peón/Auxiliar de Servicios: Non se esixe titulación. b.26) Peón: Non se esixe titulación. b.27) Ordenanza/Conserxe/Vixiante: Non se esixe titulación. b.28) Axudante: Non se esixe titulación. Asimesmo será preciso acreditar o coñecemento do idioma galego, tanto para as prazas de Administración Xeral como da Administración Especial do seguinte xeito: 1.- Prazas encadradas no grupo A, Subgrupo A 1 e A 2, B, Grupo C, Subgrupo C 1 esixirase estar en posesión do Celga IV ou equivalente.2.- Prazas encadradas no grupo C, Subgrupo C 2 esixirase estar en posesión do Celga III ou equivalente.3.- Prazas encadradas nas Agrupacións Profesionais esixirase estar en posesión do Celga II ou equivalente. Aqueles/as aspirantes que non acrediten estar en posesión do Celga requerido para o seu grupo e subgrupo deberán realizar unha proba consistente en traducir ó galego un documento propio das funcións da praza que se convoca dispoñendo dun tempo máximo de corenta e cinco minutos para a súa realización. Para as Agrupacións Profesionais poderá consistir nunha proba oral. Esta proba será calificada como apto/a ou non apto/apta. Deberá contarse para a realización desta proba co apoio do departamento de Normalización Lingüística do Concello. Para as prazas afectadas pola Disposición Adicional 6ª e 8ª da lei 20/2021 o sistema selectivo será o concurso de méritos no que se valorará tanto a experiencia profesional como a formación.1.- A experiencia profesional será puntuada ata un máximo de 60 puntos conforme os seguintes criterios: 1.1.- Servizos prestados no Concello de Ferrol e/ou nos seus organismos autónomos en prazas en réxime laboral ou funcionarial temporal pertencentes á mesma escala ou categoría profesional e co mesmo cometido funcional que a que é obxeto da convocatoria: 0,6 puntos por mes completo de servizo ata un máximo de 60 puntos.1.2.- Servizos prestados noutras Administracións Públicas en réxime en réxime laboral ou funcionarial temporal pertencentes á mesma escala ou categoría profesional e co mesmo cometido funcional que a que é obxeto da convocatoria: 0,25 puntos por mes completo de servizo ata un máximo de 60 puntos. Indicar que o mes equivalerá a 30 días naturais e que calquera fracción de tempo superior a 15 días será computada como mes completo. A experiencia profesional no Concello de Ferrol será comprobada de oficio, segundo os datos que figuren nos respectivos expedientes persoais dos/as aspirantes sen que sexa preciso achegar documentación acreditativa da mesma agás que o tribunal motivadamente así o requira. A experiencia profesional noutras Administracións Públicas, entendidas como aquelas incluidas no artigo 2.3 da lei 40/2015 de réxime xurídico do Sector Público, deberase acreditar mediante certificado expedido polo órgano competente no que debe figurar preceptivamente todos e cada un dos seguintes requisitos: a) Posto, plaza ou categoría profesional efectivamente desempeñada, grupo e subgrupo de clasificación profesional. b) Natureza dos servizos prestados en réxime funcionarial, como persoal laboral ou persoal laboral indefinido non fixo. c) Tempo de prestación de servizos realizados con indicación da data de inicio e fin. d) No caso de servizos como persoal laboral, contrato de traballo e certificado de vida laboral expedido pola Tesourería Xeral da Seguridade Social. e) No caso de servizos como persoal funcionario, resolución de nomeamento e toma de posesión e certificado de vida laboral expedido pola Tesourería Xeral da Seguridade Social. f) Descripción das funcións efectivamente realizadas na praza ou categoría profesional á que se opta. A experiencia profesional alegada deberá ser acreditada no prazo de presentación de solicitudes e valorarase con referencia á data de peche de presentación de instancias.2.- A formación será puntuada ata un máximo de 40 puntos do seguinte xeito: Valorarase a realización de cursos de formación expedidos ou homologados polas Administracións Públicas, Sindicatos, Universidades, Colexios Profesionales e organismos públicos sempre que estean relacionados coa praza obxeto da convocatoria. Valorarase as xornadas, seminarios, congresos, e simposios coas horas que veñan recollidoa nos diplomas acreditativos. As accións formativas nas que non conste unha carga lectiva expresa serán valoradas a razón de 5 horas/día. Valorarase os cursos que teñan un contido relativo a materias transversais na Administración, tales como: réxime xurídico, procedementos administrativos, prevención de riscos laboráis, contratación, informática, violencia de xénero, igualdade, linguaxe administrativa galega, transparencia, protección de datos, habilidades sociais, idiomas (agás os celgas requeridos para o ingrso na praza á que se opte), calidade, linguaxe de signos, facendas locais, subvencións, etc. Os méritos por cursos de formación acreditaranse mediante a presentación de copia do correspondente diploma ou título e serán baremados do seguinte xeito: 1.- Horas de formación acreditadas con certificado de asistencia ou aproveitamento para o Grupo A, Subgrupo A 1: 0,08 puntos /hora.2.- Horas de formación acreditadas con certificado de asistencia ou aproveitamento para o Grupo A, Subgrupo A 2: 0,10 puntos /hora.3.- Horas de formación acreditadas con certificado de asistencia ou aproveitamento para o Grupo B: 0,13 puntos /hora.4.- Horas de formación acreditadas con certificado de asistencia ou aproveitamento para o Grupo C, Subgrupo C 1: 0,16 puntos /hora.5.- Horas de formación acreditadas con certificado de asistencia ou aproveitamento para o Grupo C, Subgrupo C 2: 0,20 puntos /hora.6.- Horas de formación acreditadas con certificado de asistencia ou aproveitamento para as Agrupacións Profesionais: 0,40 puntos /hora. A formación alegada deberá ser acreditada no prazo de presentación de solicitudes e valorarase con referencia á data de peche de presentación de instancias. O resultado do proceso selectivo virá dado pola puntuación total obtida no apartado de experiencia profesional e no apartado da formación. No caso de producirse empate na puntuación acadada polos aspirantes no concurso de méritos, estarase os seguintes criterios de desempate: 1.- Maior experiencia profesional recoñecida en réxime laboral ou funcionarial temporal no Concello de Ferrol e/ou nos seus organismos autónomos en prazas pertencentes á mesma escala ou categoría e co mesmo cometido funcional que a praza que é obxeto da convocatoria sen o límite de tempo previsto no apartado 1.1. 2.- Estar ocupando na data de finalización do prazo presentación de solicitudes a praza que é obxeto da Convocatoria de xeito ininterrumpido no Concello de Ferrol e nos seus organismos autónomos.3.- Maior experiencia profesional recoñecida en réxime laboral ou funcionarial temporal noutras Administracións Públicas en prazas pertencentes á mesma escala ou categoría e co mesmo cometido funcional que a praza que é obxeto da convocatoria sen o límite de tempo previsto no apartado 1.2. 4.- Puntuación total acadada no apartado formación. Duodécima.- Reclamacións e recursos A presente convocatoria e cantos actos administrativos se deriven dela poderán ser impugnados polos/as interesados/as nos casos e do xeito establecido pola lei 39/2015 reguladora do procedemento administrativo común. Décimo terceira.- Superación do proceso selectivo e nomeamento como persoal funcionario de carreira ou como persoal laboral fixo. Finalizado o proceso selectivo, o tribunal fará pública no taboleiro de anuncios e na páxina web do Concello a relación de persoas aspirantes que o superaron, por orde de puntuación e propondo o seu nomeamento como persoal funcionario de carreira ou persoal laboral fixo. Esta relación elevarase ó órgano competente, que ditará resolución coa relación de aprobados. Esta resolución publicarase no BOP, no taboleiro de anuncios e na páxina web do Concello. As persoas aprobadas disporán dun prazo de 20 días naturais, contados desde o día seguinte á publicación no BOP da relación de aprobados, para presentar os seguintes documentos orixinais: 1.- Título esixido nas bases da convocatoria para tomar parte no proceso selectivo.2.- Declaración xurada de non ter sido separado/a mediante expediente disciplinario do servizo de ningunha Administración Pública, nin estar inhabilitado/a para o exercicio de función públicas.3.- Declaración xurada de non estar incurso/a en causa de incompatibilidade de conformidade coa lexislación vixente referida ó momento da súa toma de posesión.4.- Certificado médico acreditativo de non padecer enfermidade nin defectos físicos e/ou psíquicos que incapacite para o exercicio das función das prazas convocadas, expedido por facultativo/a colexiado.5.- As persoas aspirantes que fixesen valer a súa condición de persoa con discapacidade na súa solicitude de participación no proceso selectivo, deberán presentar certificado acreditativo do grao da discapacidade e, así mesmo, o certificado acreditativo da compatibilidade co desempeño das tarefas ou funcións correspondentes, expedido polo órgano competente da administración sanitaria.6.- Para a fase de concurso, os documentos orixinais dos presentados para a valoración dos méritos puntuables na fase de concurso.7.- A documentación orixinal acreditativa doutros requisitos esixidos nas bases da convocatoria. Ante a imposibilidade debidamente xustificada de presentar os documentos esixidos poderase acreditar que se reúnen as condicións esixidas na convocatoria mediante calquera medio de proba admisible en dereito. As persoas aspirantes que acrediten o cumprimento dos requisitos esixidos na convocatoria serán nomeadas persoal funcionario de carreira ou persoal laboral fixo, mediante resolución do Alcalde que será publicada no BOP, taboleiro de anuncios do Concello e na súa páxina web. Non poderán ser nomeadas aquelas pesoas que non acrediten cumplir cos requisitos esixidos na convocatoria e quedarán sen efecto as actuacións realizadas. A toma de posesión efectuarase dentro do prazo máximo dun mes a partir da publicación da resolución do nomeamento no BOP. Os tribunais non poderán propor o acceso á condición de funcionario de carreira ou persoal laboral fixo dun número superior de aprobados ó de prazas convocadas. No entanto, sempre que o tribunal propuxese o nomeamento de igual número de aspirantes que de prazas convocadas, cando se produzan renuncias dos aspirantes seleccionados ou cando da documentación achegada se desprenda que non cumpren cos requisitos esixidos na convocatoria ou por circunstancias sobrevidas se deduza a imposibilidade de incorporación dalgún/ha aspirante antes do seu nomeamento ou toma de posesión, o órgano convocante poderá requerir do tribunal unha relación complementaria dos que superaran o proceso selectivo e sigan ós propostos por orde de puntuación, para o seu posible nomeamento como persoal funcionario de carreira ou persoal laboral fixo. O tribunal poderá declarar desertas aquelas prazas obxeto da convocatoria que non resulten cubertas por non superar o proceso selectivo o número suficiente de aspirantes. O acto que poña fin ó procedemento selectivo deberá ser motivado. A motivación dos actos do órgano de selección ditados en virtude de discrecionalidade técnico no desenvolvemento do seu labor de valoración estará referida ó cumprimento das bases da convocatoria e das normas regulamentarias aplicables. Da resolución destes procesos selectivos non poderá derivarse en ningún caso incremento de gasto nin incremento de efectivos. Corresponderá unha compensación económica, equivalente a vinte días de retribucións fixas por ano de servizo, prorrateándose por meses os períodos de tempo inferiores a un ano, ata un máximo de doce mensualidades, para o persoal interino ou laboral temporal que vise finalizada a súa relación de servizos co Concello de Ferrol pola non superación do proceso de estabilización. O persoal interino e o persoal laboral temporal que á data de finalización de presentación de instancias esté ocupando unha praza incluida no proceso de estabilización e non concurra ó proceso, non terá dereito a compensación económica en ningún caso. Décimo cuarta. Listaxes de agarda. De conformidade co establecido na Disposición Final 4ª da lei 20/2021 do 28 de decembro, as convocatorias de estabilización poderán prever para aquelas persoas que non superen o proceso selectivo a súa inclusión en bolsas de persoal funcionario interino ou a súa integración en bolsas xa existentes. Nestas bolsas integraranse aqueles candidatos que, participando no proceso de estabilización correspondente non o superen. Décimo quinta. Recursos Contra estas Bases poderase interpor, con carácter potestativo, recurso de reposición perante o Alcalde de Ferrol no prazo dun mes a contar dende o día seguinte a súa publicación no BOP nos termos previstos na lei 39/2015 reguladora do procedemento administrativo común ou interpor recurso contencioso administrativo no prazo de dous meses a contar dende o día seguinte a súa publicación no BOP perante o xulgado do contencioso administrativo segundo o disposto na lei 29/1998 do 13 de xullo, reguladora da xurisdicción contencioso administrativa. ANEXO I.- RELACION DE PRAZAS INCLUIDAS NA OEP 2021 DE ESTABILIZACION DE EMPREGO DO CONCELLO DE FERROL BOP A CORUÑA 26/05/2022. PERSOAL FUNCIONARIO (QUENDA LIBRE) PERSOAL LABORAL (QUENDA LIBRE) O que se fai público para xeral coñecemento. Ferrol, 14 de decembro de 2022 A concelleira delegada da Area de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi María Teresa Deus Trasobares